VSA, China moet hul verhouding herstel | Netwerk24
VSA, China moet hul verhouding herstel
António Guterres, die VN se sekretaris-generaal. Foto: Reuters
Vrese vir 'n hernude Koue Oorlog het die hoof van die Verenigde Nasies (VN) genoop om die VSA en China te vra om hul "wanfunksionele verhouding" te herstel voordat dit na die res van die wêreld uitkring.
Volgens Associated Press wil António Guterres, sekretaris-generaal van die VN, hê die twee lande moet oor kwessies soos klimaatsverandering, handel en tegnologie saamwerk ondanks hul verskille ten opsigte van menseregte, die ekonomie, kuberveiligheid en soewereiniteit in die Suid-Chinese See.
Die Koue Oorlog wat ná die Tweede Wêreldoorlog tussen die destydse Sowjet-Unie en sy bondgenote aan die een kant en die VSA en sy bondgenote aan die ander kant ontstaan het, het eers ná die verbrokkeling van die Sowjet-Unie in 1991 tot 'n einde gekom.